Hei, denne artikkelen er over ett år gammel og kan inneholde utdatert informasjon

(Dagbladet) : Buktaler Ronald William Brown (57) var populær blant barna. Nå mener politiet han planla å kidnappe et navngitt barn, og at han diskuterte å drepe og spise barnet.

Brown sitter nå fengslet i Florida, og torsdag gjennomførte politiet en razzia i hans hjem.

Poserte med dukker

På nettsiden sin poserte Ronald William Brown med dukker og skrev om bursdagsselskaper.

En gang mens han opptråde på det kristne barnetv-programmet "Joy Junction" advarte han barna mot pornografi.

Samtidig innrømmer buktaleren overfor amerikansk politi at han på en nettchat diskuterte å kidnappe, drepe og spise et navngitt barn i sin egen menighet, skriver CNN.

- Fantasi

— Det var bare en fantasi, skal Brown ha fortalt etterforskerne.

Brown nekter straffskyld, og har ifølge sin forsvarer Eric Kuske intet kriminelt rulleblad.

—Han ville aldri gjøre noe slikt, sier Kuske til CNN.

Tatt med gutteundertøy

Brown ble i 1998 stanset i et veikryss med gutteundertøy i bilen. Buktaleren hevdet da at dette var rekvisitter til dukkeshowet.

I tillegg til kidnappingsplanene er Brown også siktet for besittelse av barneporno. Seks andre er så langt arrestert i saken, som har vakt stor oppsikt i USA.